E 1971, Computer Space, krouet gant Nolan Bushnell ha Ted Dabney, a oa ar chentañ choari video gwerzhet. Implijout a rae ur skinwel e gwenn ha du evit an diskwel, ha sistem an urzhiataer a oa savet gant 74 series TTL chips.[7] Tu a oa da welet ar choari er film skiant faltazi Soylent Green e 1973. Computer Space a zo bet heuliet e 1972 gant Magnavox Odyssey, ar chentañ koñsolenn choari. Savet goude ur chentpatrom koñsolenn savet er bloavezhioù 60 gant Ralph H. Baer, anvet the Brown Boximplijout a rae ivez skramm ur skinwel.[3][8] Heuliet e oant gant daou stumm eus Pong, gant Atari; ur stumm arkad e 1972 hag ur stumm saloñs e 1975.  [9] Berzh kenwerzhel Pong en deus lakaet ur bern kevredigezhioù all da grouiñ choarioù Pong heñvel, war o sistemoù dezho, o krouiñ evel-se industriezh ar choari video.[10] 